stanford-oval/wikipedia huggingface dataset:
Fresh Out the Oven
רקע

בטקס ה-VMA של 2009 אמר פיטבול כי הוא הקליט שיר עם לופז אשר ייצא כסינגל הראשון מתוך אלבומה השביעי ושהוא ייקרא "Lola" אך בסוף השיר יצא כסינגל באזז והוא לא נכנס לאלבום, ושמו של השיר השתנה ל-"Fresh Out the Oven".
השיר הוא שיר אלקטרו-R&B והוא נכתב על ידי אמנדה גוסט, לופז עצמה, ארמנדו פרז ופארל ויליאמס והופק על ידי הנפטונז.
מוזיקה ומילים

השיר הוא שיר מיד טמפו מסוג אלקטרו-R&B שאורכו 3:35 דקות. הוא נכתב על ידי לופז עצמה אמנדה גוסט, פיטבול ופארל ויליאמס שגם הפיק את השיר עם צוות ההפקה שלו "הנפטונז". אף על פי ששם השיר באנגלית השיר מכיל בתוכו גם משפטים בספרדית.
בריאיון במרץ 2010 אמרה לופז על השיר: ראש חברת התקליטים שלי אמנדה אהבה את השיר הזה והיא אמרה שהשיר הזה חייב ללכת אליי, היא נתנה לי לשמוע את השיר ואמרתי לה: "את יודעת מה אני אוהבת את השיר אבל אני לא בטוחה שאני יכניס אותו לאלבום שלי" והיא אמרה לי שלא משנה אם אני אכניס את זה או לא אני חייבת להקליט את השיר הזה".
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  רוסיה | טופ-היט | 103 |  |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 10 |  |
הערות שוליים

1 2  Home - Epic Records, Epic Records (באנגלית)
| ג'ניפר לופז |
| --- | --- | --- |
| פרסים ומועמדויות • דיסקוגרפיה • פילמוגרפיה • שירים • וידאוגרפיה • הופעות חיות | פרסים ומועמדויות • דיסקוגרפיה • פילמוגרפיה • שירים • וידאוגרפיה • הופעות חיות |  |
| אלבומי אולפן | On the 6 • J.Lo • This Is Me... Then • Rebirth • Como Ama una Mujer • Brave • Love? • A.K.A. • This Is Me... Now |  |
| פסקולים | Marry Me |  |
| אלבומי אוסף | J to tha L–O! The Remixes • Dance Again... The Hits |  |
| מיני-אלבומים | The Reel Me |  |
| אלבומי וידאו | Jennifer Lopez: Feelin' So Good • Jennifer Lopez: Let's Get Loud • The Reel Me |  |
| קונצרטים וסיבובי הופעות | Let's Get Loud • Jennifer Lopez and Marc Anthony en Concierto • Dance Again World Tour • Enrique Iglesias & Jennifer Lopez Tour • ¡Q'Viva! The Chosen Live • Jennifer Lopez: All I Have • It's My Party Tour • Super Bowl LIV halftime show • This Is Me... Now: The Tour |  |
| מותגי הלבשה | ג'יי.לו מאת ג'ניפר לופז • האוסף של ג'ניפר לופז • טיאולג'י |  |
| ספרים | "אהבת אמת" |  |
| בשמים | זוהר מאת ג'יילו (2002) • עדיין ג'ניפר לופז • אהבה וזוהר • זוהר מאת ג'יילו (2012) |  |
| חברות | קרן משפחת לופז • ניויוריקן פרודקשנס • ויוה מוביל |  |
| ערכים קשורים | בניפר • "ג'ניפר לופז: מחצית" • "ג'ניפר לופז מציגה: איך אישה אוהבת" • לינדה לופז • נובו TV • שמלת ורסצ'ה ירוקה של ג'ניפר לופז • Fat Butt and Pancake Head |  |
| ג'ניפר לופז – סינגלים |
| --- | --- | --- |
| On the 6 | "If You Had My Love" • "No Me Ames" • "Waiting for Tonight" • "Feelin' So Good" • "Let's Get Loud" |  |
| J.Lo | "Love Don't Cost a Thing" • "Play" • "Ain't It Funny" • "I'm Real" • "Cariño" |  |
| J to tha L–O! The Remixes | "Ain't It Funny (Murder Remix)" • "Alive" • "I'm Gonna Be Alright (Track Masters Remix)" |  |
| This Is Me... Then | "Jenny from the Block" • "All I Have" • "I'm Glad" • "Baby I Love U!" |  |
| Rebirth | "Get Right" • "Hold You Down" |  |
| Como Ama una Mujer | "Qué Hiciste" • "Me Haces Falta" |  |
| Brave | "Do It Well" • "Hold It Don't Drop It" |  |
| ?Love | "Good Hit" • "On the Floor" • "I'm Into You" • "(What Is) Love?" • "Papi" |  |
| Dance Again... The Hits | "Dance Again" • "Goin' In" |  |
| A.K.A. | "Girls" • "Same Girl" • "I Luh Ya Papi" • "First Love" • "Booty" |  |
| Marry Me | "Pa Ti (For You)" • "On My Way" • "Marry Me" |  |
| This Is Me... Now | "Can't Get Enough" |  |
| השתתפות בסינגלים | "Control Myself" • "El Ultimo Adios (The Last Goodbye)" • "This Boy's Fire" • "T.H.E. (The Hardest Ever)" • "Follow the Leader" • "Sweet Spot" • "Adrenalina" • "We Are One (Ole Ola)" • "Back It Up" • "Try Me" • "Hands" |  |
| סינגלים אחרים | "Fresh Out the Oven" • "Louboutins" • "Live It Up" • "A Selena Tribute" • "Feel the Light" • "Ain't Your Mama" • "Love Make the World Go Round" • "Olvídame y Pega la Vuelta" • "Chegaste" • "Almost Like Praying" • "Ni Tú Ni Yo" • "Amor, Amor, Amor" • "Us" • "Se Acabó el Amor" • "El Anillo" • "Dinero" • "Te Guste" • "Limitless" • "Medicine" • "Baila Conmigo" • "Lonely" • "In the Morning" • "Cambia el Paso" |  |
| --- | --- |
בקרת זהויות :  MusicBrainz release group: 3e91fd8e-afa2-465e-864b-4b14a07286b1
Occhi di ragazza

"Occhi di ragazza" (בעברית: "עיניים של נערה") הוא שיר איטלקי שייצג את איטליה בתחרות האירוויזיון של שנת 1970, בביצועו של הזמר ג'אני מורנדי.
השיר הוא בלדה בה מורנדי מהרהר על כוחם של עיניה של אהובתו. בתחילה הוא מתאר אותם כחלונות אל הנשמה שלה, שמהם הוא יכול לראות את עתידם המשותף. אולם בסוף השיר, בטון פסימי, הוא מסביר שאותם עיניים יהיו מלאות דמעות כשהקשר ביניהם יגיע לקיצו.
בתחרות היה השיר השלישי בסדר השירים, אחרי השיר "Retour" שווייץ בביצוע אנרי דס, ולפני השיר "Pridi, dala ti bom cvet" שייצג את יוגוסלביה בביצוע אווה סרשן. עם סיום ההצבעה קיבל השיר 5 נקודות, והגיע למקום השמיני מתוך 12 המתחרים.
בשנה לאחר מכן, באירוויזיון 1971, ייצג את איטליה בתחרות הזמר מסימו רניירי עם השיר "L'amore è un attimo".
הערות שוליים

↑  "Italy at the Eurovision Song Contest" (באנגלית). Eurovision Covers. נבדק ב-30 בספטמבר 2017. {{cite web}}:  (עזרה)
| --- | --- |
בקרת זהויות :  MusicBrainz work: 79ac545b-98f0-4c8b-a999-037227c1b785
LCCN

| --- | --- |

 שם מלא:  Library of Congress Control Number
 שם מקוצר:  LCCN
 תאריך התחלה:  1898
 
LCCN (ראשי תיבות של Library of Congress Control Number) היא שיטת מיספור של רשומות בקטלוג ספריית הקונגרס בארצות הברית. לשיטה זו אין קשר לתוכן הספרים, ואין לבלבל בינה לבין שיטת ספריית הקונגרס.
היסטוריה

שיטת LCCN נמצאת בשימוש מאז 1898, כשבמקור שימשו ראשי התיבות לקיצור "Library of Congress Card Number".
בפברואר 2008 הוקם מאגר מידע רשתי שהכיל את כלל המידע.
מבנה

בצורתו הבסיסית ביותר, כולל המספר את השנה (שנת ההוצאה לאור) ומספר מזהה ייחודי (אנ'). השנה מצוינת בשתי ספרות (לשנים בין 1898 ל-2000) או ארבע (לשנים החל מ-2001). 3 השנים המשותפות (1898, 1899 ו-1990) מובחנות על פי גודל המספר המזהה. במספרים המתחילים בספרה 7, ישנה מוזרות בעקבות ניסוי קצר להוספת ספרת ביקורת שאירע בין השנים 1969 ל-1972.
המספרים כוללים 6 ספרות וחייבים להכיל ספרת 0 מובילה. לעיתים מפריד מקף בין השנה למספר המזהה, אך ההמלצה המעודכנת היא לא להוסיף אחד כזה.
הערות שוליים

↑  "Search/Browse Help - Number Searches: LC Catalog (Library of Congress)". catalog.loc.gov (באנגלית). נבדק ב-2020-07-23.
↑  "Structure of the LC Control Number".
Lyra

ערך זה עוסק בחברה גרמנית לייצור כלי כתיבה. אם התכוונתם לקבוצת הכוכבים נבל, ראו .
| --- | --- |

 נתונים כלליים
 סוג:  חברה מסחרית
 תקופת הפעילות:  1806, יצור מסחרי החל ב-1848 – הווה (כ־42 שנים)
 חברת אם:  FILA Group 
 מיקום המטה:  נירנברג, גרמניה
 מוצרים עיקריים:  עפרונות, כלי כתיבה
  
 www.lyra.de
 
Lyra (תעתיק עברי לַיְרָה או לִירָה, לעיתים נכתב LYRA) היא חברה לייצור כלי כתיבה שנוסדה בגרמניה בשנת 1806. בשנת 2008, לאחר יותר מ-200 שנה בבעלות גרמנית, נמכרה החברה לתאגיד האיטלקי FILA.
החברה עוסקת בייצור של עפרונות צבעוניים, עפרונות גרפיט, עטים, מדגשים, מחקים, סרגלים ואף כלי קוסמטיקה.
היסטוריה

מפעל לירה הוקם ונרשם לראשונה למסחר בשנת 1806, על ידי יוהאן פרישס (Johann Froescheis), כמפעל לייצור עפרונות. הוא עבר לייצור המוני רק בשנת 1848, תחת ניהולו של גאורג א. פרישס (Georg A Froescheis). המותג לירה נרשם כסימן מסחרי רק בשנת 1868, כשישים שנה לאחר הקמת המפעל. בשנת 1900 הספק המפעל היה 53 מיליון עפרונות בשנה, כשעל רחבת הייצור רק 500 עובדים. כשנתיים לאחר מכן יוהאן גראסר (Joanne Grasser) לקח שליטה על ניהול המפעל, לאחר 24 שנים של שותפות. ב-1927 הוא הוחלף בד"ר וילהלם קרפר (Wilhelm Koerper).
המפעל נהרס כמעט עד היסוד בהפצצה האווירית במלחמת העולם השנייה, ובשנת 1945 החלה בנייתו מחדש. ב-1984 המפעל עובר להנהלה חדשה שוב, ומקים סניף של המפעל בצרפת, תחת השם LYRA France. ב-1991 מתווסף מפעל נוסף בבריטניה, LYRA UK. בשנת 2002 מגיעה לירה לארצות הברית ומקימה את LYRA USA. ב-2005 מתחלפת ההנהלה שוב לידי אנדראס בלאול וקלאוס אלסאסר, שמוכרים את החברה בשנת 2008 לידי התאגיד המשפחתי FILA, המבוסס באיטליה.
במהלך קיומה של לירה, החברה התבססה בגרמניה מעל 200 שנה ונוהלה בידי גרמנים. בכך, היא אחת מהחברות הוותיקות ביותר בגרמניה, קרובה לFaber-Castell.
קו מוצרים

ללירה קו מוצרים גדול המקיף כלי כתיבה, איפור, חומר פולימרי, תיקים, ציוד אמנות ועוד. בין המותגים הבולטים ניתן לרשום את:
REMBRANDT AQUARELL Artists‘ Coloured Pencils - עפרונות צבעי מים
REMBRANDT POLYCOLOR - עפרונות צבעוניים
LYRA AQUACOLOR - פסטל שעווה
REMBRANDT ART DESIGN - עפרונות גרפיט לרישום
COLOR-GIANT - עפרונות צבעוניים לגיל בית הספר, עם ליבה בקוטר 6 מ"מ
בישראל

בישראל נמכרים מוצרי החברה בחנויות כלי כתיבה רבות, ובחנויות ספורות לציוד אמנות, לרוב כתחליף לסדרת העפרונות של Faber-Castell.
Our Choice

"Our Choice" (בעברית: "הבחירה שלנו") הוא שירו של הזמר האיסלנדי ארי אולפסון, שייצג את איסלנד באירוויזיון 2018.
השיר הופיע בחצי הגמר הראשון של אירוויזיון 2018 והיה לשיר השני בסדר ההופעות. השיר הופיע אחרי השיר של אזרבייג'ן ולפני השיר של אלבניה. השיר סיים במקום ה-19 והאחרון וקיבל 15 נקודות מההצבעה של השופטים והקהל. השופטים נתנו לשיר את כל 15 הנקודות במלואן והקהל לא נתן נקודות.
הערות שוליים

↑  "Iceland made their choice: it's Ari Ólafsson!". Eurovision. European Broadcasting Union. 3 במרץ 2018. נבדק ב-4 במרץ 2018. {{cite web}}:  (עזרה)
| --- | --- |
בקרת זהויות :  MusicBrainz work: 8f7dcb44-9118-434c-b3ae-1eedf1d4a393
LNER סדרה A4

| --- | --- |

הקטר "מאלרד" (4468) מסדרה A4
 מאפיינים כלליים
 יצרן:  רכבת לונדון וצפון-מזרח (LNER)
 שנות ייצור:  1935–1938
 יחידות שיוצרו:  35
 אורך:  21.6 מטר
 רוחב:  2.7 מטר
 גובה:  3.9 מטר
 משקל:  169.8 טון
 בסיס גלגלים:  4-6-2
 מפרט טכני
 מנוע:  קיטור
 מהירות מרבית:  203.4 קמ"ש
 קיבולת מכל דלק:  8 טון פחם
 מעצב:  נייג'ל גרזלי
LNER סדרה A4 היא סדרת קטרי קיטור אווירודינמיים בעלי סידור גלגלים 4-6-2 שיוצרה על ידי רכבת לונדון וצפון-מזרח לשימוש בקו החוף המזרחי בבריטניה.
ה-A4 פותחו על ידי המהנדס נייג'ל גרזלי עם דגש רב על הגברת מהירות הנסיעה ולכן קיצור זמן הנסיעה. רכבות A4 פעלו לאורך קו החוף המזרחי המרכזי, בעיקר בין תחנת קינגס קרוס בלונדון לניוקסל (דרך יורק) ובהמשך גם לאדינבורו. לאחר הלאמת רכבת לונדון וצפון מזרח ב-1948, קטרי ה-A4 הועברו לשימוש חברת הרכבות הלאומית בריטיש רייל והוכנסו לשימוש בין היתר בקו רכבת האקספרס "הסקוטי המעופף" שסיפק שירות סדיר ומהיר בין לונדון לאדינבורו.
קטר ה-A4 המפורסם ביותר, "מאלרד" (4468), שבר את שיא המהירות לקטר קיטור כאשר ב-3 ביולי 1938 הוא הגיע ל-126 מייל לשעה (202 קמ"ש), בכך שבר את השיא הבריטי של 114 מייל לשעה (183 קמ"ש) ואת השיא העולמי של 124.5 מייל לשעה (200 קמ"ש) שנקבע בגרמניה שלוש שנים לפני כן. שיא זה עודנו עומד בעינו, "מאלרד" מוצג כיום במוזיאון הרכבת הלאומי ביורק, אנגליה. מעבר לשיא שנמדד, קטרי ה-A4 היו מהירים מאוד ביחס לקטרים נפוצים בתקופה ובאופן עקבי נסעו סביב מהירות 100 מייל לשעה.
סך הכל יוצרו 35 קטרים מסדרה A4, מתוכם שרדו שישה שנמצאים כיום בשימור, במצב פעיל או בתצוגה סטטית במוזיאונים שונים. במהלך מחצית שנות ה-60 הוחלפו בהדרגה קטרי ה-A4 בקטרי דיזל-חשמל בריטיש רייל סדרה 55, כאשר אחרוני ה-A4 הוצאו משימוש פעיל בספטמבר 1966.
קטרי A4 בשימור

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| שם: (מספר מקורי) | ביטרן (4464) | מאלרד (4468) | יוניון אוף סאות' אפריקה (4488) | דומיניון אוף קנדה (4489) | דווייט ד. אייזנהאואר (4496) | סר נייג'ל גרזלי (4498) |
| תמונה: |  |   |  |   |  |  |
| שנות פעילות: | 1937–1966 | ‏1938–1963 | ‏1937–1966 | ‏1937–1965 | ‏1937–1963 | ‏1937–1966 |
| כיום: | תצוגה סטטית | מוזיאון הרכבת הלאומי | תצוגה סטטית | מוזיאון הרכבת הקנדי | מוזיאון הרכבת הלאומי | במצב נסיעה |
ראו גם

הסקוטי המעופף
הערות שוליים

↑  Mallard: The world's fastest steam locomotive, National Railway Museum
↑  The Gresley A4 Pacifics, The London & North Eastern Railway
↑  Mallard 75, National Railway Museum
| --- | --- |
בקרת זהויות :  NLI: 987007531955605171  LCCN: sh86007644 
קטר "יוניון אוף סאות' אפריקה" (4488) בקו הסקוטי המעופף בדרכו מלונדון לאדינבורו, 1951.
Hunting High and Low

| --- | --- |

 אלבום אולפן מאת א-הא
 יצא לאור:  31 במאי 1985 
 סוגה:  מוזיקת פופ, מוזיקת הגל החדש, פופ רוק, סינת'-פופ 
 שפה:  אנגלית 
 אורך:  36:39 
 חברת תקליטים:  האחים וורנר רקורדס 
 הפקה:  Tony Mansfield, John Ratcliff, Alan Tarney 
 
Hunting High and Low הוא אלבום הבכורה של להקת הסינת'-פופ הנורווגית א-הא אשר יצא במקור לשווקים ב-10 ביוני 1985 על ידי וורנר רקורדס. האלבום הפך לרב מכר עולמי ומכר לאורך השנים מעל ל-10 מיליון עותקים ברחבי העולם. האלבום זכה להצלחה פנומנלית בעיקר בזכות הצלחת הסינגל "Take on Me" והווידאו קליפ אשר היה חדשני ויצירתי במיוחד, שילב בין אנימציית רוטוסקופינג לצילום לייב אקשן וזכה בשישי פרסי הווידאו קליפים של MTV. כמו כן, בעקבות הצלחת האלבום, בשנת 1986 א-הא הייתה מועמדת בקטגוריית תגלית השנה בטקס פרסי הגראמי.
האלבום הוקלט באולפני Eel Pie בלונדון, והופק על ידי טוני מנספילד, ג'ון רטקליף ואלן טארני.
רשימת רצועות

| צד א'> מס' | צד א'> שם | צד א'> כותב(ים) | צד א'> משך | צד א'>  | צד א'>  | צד א'>  | צד א'>  | צד א'>  | צד א'>  |
| --- | --- | --- | --- | --- | --- | --- | --- | --- | --- |
| 1. | Take On Me  | פול וואקטר, מאגנה פיורהלמן, מורטן הארקט | 3:48 |  |  |  |  |  |  |
| 2. | Train of Thought  | פול וואקטר | 4:14 |  |  |  |  |  |  |
| 3. | Hunting High and Low  | פול וואקטר | 3:45 |  |  |  |  |  |  |
| 4. | The Blue Sky  | פול וואקטר | 2:36 |  |  |  |  |  |  |
| 5. | Living a Boy's Adventure Tale  | פול וואקטר, מורטן הארקט | 5:00 |  |  |  |  |  |  |
| צד ב'> מס' | צד ב'> שם | צד ב'> כותב(ים) | צד ב'> משך | צד ב'>  | צד ב'>  | צד ב'>  | צד ב'>  | צד ב'>  | צד ב'>  |
| --- | --- | --- | --- | --- | --- | --- | --- | --- | --- |
| 6. | The Sun Always Shines on T.V.  | פול וואקטר | 5:08 |  |  |  |  |  |  |
| 7. | And You Tell Me  | פול וואקטר | 1:51 |  |  |  |  |  |  |
| 8. | Love Is Reason  | פול וואקטר, מאגנה פיורהלמן | 3:04 |  |  |  |  |  |  |
| 9. | I Dream Myself Alive  | פול וואקטר, מאגנה פיורהלמן | 3:06 |  |  |  |  |  |  |
| 10. | Here I Stand and Face the Rain  | פול וואקטר | 4:30 |  |  |  |  |  |  |
מבצעים

א-הא
מורטן הארקט - שירה
מאגנה פיורהלמן - קלידים, בס, קולות רקע
פול וואקטר – גיטרות, תופים, קולות רקע
הפקה
בובי האטה - מאסטרינג
ג'ון רטקליף - הפקה, רמיקס, קלידים, קולות רקע (רצועה 8)
אלן טארני - הפקה (רצועות 1, 6)
טוני מנספילד - הפקה (רצועות 2–5, 7, 9, 10)
בוב לודוויג - מאסטרינג
מיקומי שיא

|   ‏‏‏  מצעדים ודירוגים (1985–1986)> מדינה |   ‏‏‏  מצעדים ודירוגים (1985–1986)> מצעד |   ‏‏‏  מצעדים ודירוגים (1985–1986)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 18 |
|  אוסטרליה | מצעד האלבומים האוסטרלי | 15 |
|  אירופה | מצעד האלבומים האירופאי | 5 |
|  איטליה | מצעד האלבומים האיטלקי | 17 |
|  גרמניה | GfK – טופ 100 | 10 |
|  הולנד | מצעד 100 האלבומים ההולנדיים | 11 |
|  הממלכה המאוחדת | מצעד האלבומים הבריטי | 2 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 20 |
|  פינלנד | המצעדים הפיניים הרשמיים | 6 |
|  צרפת | SNEP | 7 |
|  קנדה | מצעד האלבומים הקנדי | 12 |
|  שוודיה | סוורייטופליסטן | 1 |
|  שווייץ | המצעד השווייצרי | 10 |
|   ‏‏‏  מצעדי סוף שנה (1985)> מדינה |   ‏‏‏  מצעדי סוף שנה (1985)> מצעד |   ‏‏‏  מצעדי סוף שנה (1985)> מיקום שיא |
| --- | --- | --- |
|  נורווגיה | VG-lista | 1 |
|  קנדה | מצעד האלבומים הקנדי | 49 |
|   ‏‏‏  מצעדי סוף שנה (1986)> מדינה |   ‏‏‏  מצעדי סוף שנה (1986)> מצעד |   ‏‏‏  מצעדי סוף שנה (1986)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 75 |
|  אירופה | מצעד האלבומים האירופאי | 5 |
|  גרמניה | GfK – טופ 100 | 11 |
|  הולנד | מצעד 100 האלבומים ההולנדיים | 24 |
|  הממלכה המאוחדת | מצעד האלבומים הבריטי | 7 |
|  ניו זילנד | המצעד הניו זילנדי הרשמי | 2 |
הערות שוליים

↑  "FMQB" (PDF). p. 32.
| --- | --- |
בקרת זהויות :  MusicBrainz release group: af7347df-ef5a-3c41-826d-d884f8916c17
ישראל במשחקים הפאראלימפיים

ישראל משתתפת במשחקי הקיץ הפאראלימפיים מראשיתם במשחקים הפאראלימפיים רומא (1960), והשתתפה לראשונה במשחקי החורף במשחקים הפאראלימפיים בייג'ינג (2022). ישראל אף אירחה את המשחקים הפאראלימפיים תל אביב (1968).
ספורטאי המשלחת זכו במדליות בכל משחקי הקיץ בהם ישראל השתתפה. ישראל זכתה ב-397 מדליות, מהן 133 מדליות זהב, 127 מדליות כסף ו-137 מדליות ארד. היא מדורגת במקום ה-15 הכללי בטבלת מדליות הקיץ בכל הזמנים. פעמיים (ב-1968 וב-1976) סיימה ישראל במקום השלישי בטבלת המדליות עם זכיות ביותר מ-60 מדליות. את הדירוג הנמוך ביותר בטבלת המדליות קיבלה ישראל במשחקים הפאראלימפיים ריו דה ז'ניירו (2016) לאחר שמוקמה במקום ה-74 עם זכייה בשלוש מדליות ארד בלבד. זכייה של נציגי ישראל במדליות ארד וכסף וללא זכייה במדליות זהב נרשמה ארבע פעמים, בשנים 1960, 1996, 2008 ו-2016.
מדליות הזהב הראשונות של ספורטאים ישראלים היו במשחקים הפאראלימפיים טוקיו (1964) בארבעה ענפי ספורט שונים: אתלטיקה, הרמת משקולות, טניס שולחן ושחייה. נציגי ישראל הראשונים לזכות במדליות זהב היו הספורטאים יעקב בן-אריה, שלום דלוגץ', ברוך חגאי, בתיה משעני וצפורה רוזנבאום.
צפורה רוזנבאום היא הספורטאית המעוטרת ביותר מישראל במשחקים הפאראלימפיים. היא זכתה ב-31 מדליות, מהן 15 זהב, 9 כסף ו-7 ארד; היא מדורגת במקום רביעי בעולם בכל הזמנים בצבירת המדליות בסך הכל ובמקום 12 בעולם בכל הזמנים בצבירת מדליות הזהב. השחיין אורי ברגמן הוא הספורטאי השני המעוטר ביותר מישראל בספורט הנכים. הוא מדורג במקום 28 בעולם בכל הזמנים לפי כמות מדליות הזהב שהשיג; זכה ב-15 מדליות, מהן 12 זהב. יוסף ונגר זכה ב-19 מדליות, מהן 10 זהב, הוא מדורג במקום 22 בעולם בכל הזמנים לפי כמות המדליות שצבר.
השתתפות במשחקים הפאראלימפיים > רומא 1960

במשחקים הפאראלימפיים רומא (1960) ישראל התחרתה בארבעה ענפים: אתלטיקה, טניס שולחן, כדורסל ושחייה. בסיום המשחקים ישראל דורגה במקום ה-16 עם 5 מדליות בסך הכל, מהן 2 מדליות כסף ו-3 מדליות ארד. הספורטאית הבולטת של המשלחת הישראלית הייתה מתי אנג'ל שזכתה בשתי מדליות הכסף. ישראל גלובוס והדוויג לנג זכו במדליות ארד בשחייה ונבחרת ישראל בכדורסל גברים זכתה במדליית ארד אחרי ארצות הברית (זהב) ובריטניה (כסף).
השתתפות במשחקים הפאראלימפיים > טוקיו 1964

במשחקים הפאראלימפיים טוקיו (1964) ישראל התחרתה בחמישה ענפים: אתלטיקה, הרמת משקולות, טניס שולחן, כדורסל ושחייה. בסיום המשחקים ישראל דורגה במקום שביעי עם 23 מדליות בסך הכל מהן 7 מדליות זהב, 3 מדליות כסף ו-13 מדליות ארד. משחקים אלה היו הראשונים בהם זכתה ישראל במדליות זהב, בארבעה ענפים על ידי חמישה ספורטאים: יעקב בן-אריה, שלום דלוגץ', ברוך חגאי, בתיה משעני וצפורה רוזנבאום. הספורטאים הבולטים במשלחת היו משעני שזכתה ב-5 מדליות ומהן 2 זהב, חגאי שזכה ב-4 מדליות ומהן 2 זהב ורוזנבאום שזכתה ב-6 מדליות מהן 1 זהב.
השתתפות במשחקים הפאראלימפיים > תל אביב 1968

ישראל ארחה את המשחקים הפאראלימפיים תל אביב (1968), שהתקיימו למעשה במרכז הספורט לנכים ברמת גן. ספורטאים ישראלים התחרו בשישה ענפי ספורט: אתלטיקה, חץ וקשת, טניס שולחן, כדורסל, סיף ושחייה. במשחקים אלה דורגה ישראל במקום השלישי עם 62 מדליות בסך הכל, מהן 18 מדליות זהב, 21 מדליות כסף ו-23 מדליות ארד. נבחרות ישראל בכדורסל כיסאות גלגלים לגברים ולנשים זכו שתיהן במדליות זהב.
השתתפות במשחקים הפאראלימפיים > היידלברג 1972

במשחקים הפאראלימפיים היידלברג (1972) התחרתה ישראל בשבעה ענפים: אתלטיקה, הרמת משקולות, חץ וקשת, טניס שולחן, כדורסל, סיף ושחייה. בסיום המשחקים ישראל דורגה במקום שמיני עם 28 מדליות בסך הכל, מהן 9 מדליות זהב, 10 מדליות כסף ו-9 מדליות ארד.
השתתפות במשחקים הפאראלימפיים > טורונטו 1976

במשחקים הפאראלימפיים טורונטו (1976) התחרתה ישראל בתשעה ענפי ספורט: אתלטיקה, הרמת משקולות, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל פעם נוספת במקום השלישי עם 69 מדליות בסך הכל, מהן 40 מדליות זהב, 13 מדליות כסף ו-16 מדליות ארד. הספורטאים הבולטים מישראל היו השחיינים יוסף ונגר (7 מדליות, מהן 6 זהב), אורי ברגמן (6 מדליות זהב) ומשה לוי (7 מדליות מהן 4 זהב). נבחרת הנשים בכדורסל כיסאות גלגלים ונבחרת הכדורעף לגברים זכו שתיהן במדליות זהב.
השתתפות במשחקים הפאראלימפיים > ארנהם 1980

במשחקים הפאראלימפיים ארנהם (1980) התחרתה ישראל בתשעה ענפי ספורט: אתלטיקה, הרמת משקולות, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל במקום 12 עם 46 מדליות בסך הכל, מהן 13 מדליות זהב 18 מדליות כסף ו-15 מדליות ארד. הספורטאים הבולטים של המשלחת הישראלית היו אורי ברגמן (4 מדליות זהב) ורון בולוטין (4 מדליות, מהן 2 זהב). נבחרת הגברים בכדורסל כיסאות גלגלים ונבחרת הכדורעף לגברים זכו שתיהן במדליות זהב.
השתתפות במשחקים הפאראלימפיים > ניו יורק / סטוק מנדוויל 1984

במשחקים הפאראלימפיים ניו יורק וסטוק מנדוויל (1984) התחרתה ישראל בשמונה ענפי ספורט: אתלטיקה, הרמת משקולות, טניס שולחן, כדורסל, כדורעף, סיף, קליעה ושחייה. בסיום המשחקים דורגה ישראל במקום 19 עם 44 מדליות בסך הכל, מהן 11 מדליות זהב, 21 מדליות כסף ו-12 מדליות ארד. בין הספורטאים הבולטים היו נחמן וולף וציפי רובין שהתחרו באתלטיקה. נבחרת הכדורעף לגברים זכתה במדליית זהב.
השתתפות במשחקים הפאראלימפיים > סיאול 1988

במשחקים הפאראלימפיים סיאול (1988) התחרתה ישראל בעשרה ענפי ספורט: אתלטיקה, הרמת משקולות, טניס, טניס שולחן, כדורסל, כדורעף, כדורשער, סיף, קליעה ושחייה. בסיום המשחקים דורגה ישראל במקום 18 עם 45 מדליות בסך הכל, מהן 15 מדליות זהב, 14 מדליות כסף ו-16 מדליות ארד. הספורטאים הבולטים היו השחיינים שלמה פינטו (5 מדליות מהן 3 זהב), יזהר כהן (4 מדליות, מהן 3 זהב) וחנוך בודין (5 מדליות, מהן 2 זהב).
השתתפות במשחקים הפאראלימפיים > ברצלונה 1992

במשחקים הפאראלימפיים ברצלונה (1992) התחרתה ישראל בעשרה ענפי ספורט: אתלטיקה, הרמת משקולות, חץ וקשת, טניס, טניס שולחן, כדורסל, כדורעף, כדורשער, קליעה ושחייה. בסיום המשחקים דורגה ישראל במקום 34 עם 11 מדליות בסך הכל, מהן 2 מדליות זהב, 3 מדליות כסף ו-5 מדליות ארד. הזוכים במדליות זהב היו עמוס גינוסר בהרמת משקולות וזאב גליקמן בטניס שולחן.
השתתפות במשחקים הפאראלימפיים > אטלנטה 1996

במשחקים הפאראלימפיים אטלנטה (1996) התחרתה ישראל בתשעה ענפי ספורט: אתלטיקה, הרמת משקולות, טניס, טניס שולחן, כדורת דשא, כדורעף, קליעה, רכיבה על סוסים ושחייה. בסיום המשחקים דורגה ישראל במקום 52 עם 9 מדליות בסך הכל, מהן 4 מדליות כסף ו-5 מדליות ארד. הקלע דורון שזירי זכה בשתי מדליות כסף והשחיין זיו בטר זכה ב-3 מדליות ארד.
השתתפות במשחקים הפאראלימפיים > סידני 2000

במשחקים הפאראלימפיים סידני (2000) התחרתה ישראל בעשרה ענפי ספורט: אתלטיקה, הרמת משקולות, טניס, טניס שולחן, כדורעף, סיף, קליעה, רכיבה על סוסים, שחייה ושיט. בסיום המשחקים דורגה ישראל במקום 37 עם 6 מדליות בסך הכל, מהן 3 מדליות זהב, 2 מדליות כסף, ומדליית ארד אחת. הספורטאית המצטיינת של המשלחת הישראלית הייתה השחיינית קרן לייבוביץ' שזכתה בכל שלוש מדליות הזהב.
השתתפות במשחקים הפאראלימפיים > אתונה 2004

במשחקים הפאראלימפיים אתונה (2004) התחרתה ישראל בתשעה ענפי ספורט: אופני יד, אתלטיקה, חץ וקשת, טניס, טניס שולחן, קליעה, רכיבה על סוסים, שחייה ושיט. בסיום המשחקים דורגה ישראל במקום 32 עם 14 מדליות בסך הכל, מהן 4 מדליות זהב, 4 מדליות כסף ו-5 מדליות ארד. הספורטאי המצטיין של המשלחת הישראלית היה השחיין יצחק ממיסטבאלוב שזכה ב-3 מדליות, מהן 2 זהב תוך כדי קביעת שני שיאי עולם חדשים. קרן לייבוביץ' זכתה ב-4 מדליות מהן אחת זהב. מדליית זהב רביעית הושגה על ידי השייטים ארנון אפרתי, בני וקסלר ודרור כהן.
השתתפות במשחקים הפאראלימפיים > בייג'ינג 2008

במשחקים הפאראלימפיים בייג'ינג (2008) התחרתה ישראל ב-11 ענפי ספורט: אופני יד, אתלטיקה, חץ וקשת, חתירה, טניס, טניס שולחן, כדורסל, קליעה, רכיבה על סוסים, שחייה ושיט. בסיום המשחקים דורגה ישראל במקום 53 עם 6 מדליות בסך הכל, מהן 5 מדליות כסף ו-1 ארד. השחיינית ענבל פיזרו הייתה לספורטאית המצטיינת של המשלחת לאחר שזכתה ב-3 מדליות כסף.
השתתפות במשחקים הפאראלימפיים > לונדון 2012

במשחקים הפאראלימפיים לונדון (2012) התחרתה ישראל בתשעה ענפי ספורט: אופני יד, אתלטיקה, חתירה, טניס, טניס שולחן, קליעה, רכיבה על סוסים, שחייה ושיט. בסיום המשחקים דורגה ישראל במקום 45 לאחר שזכתה ב-8 מדליות בסך הכל, מהן מדליית זהב אחת, שתי מדליות כסף ו-5 מדליות ארד. הטניסאי נועם גרשוני זכה בשתי מדליות (זהב וארד) והשחיינית ענבל פיזרו זכתה בשלוש מדליות ארד.
השתתפות במשחקים הפאראלימפיים > ריו דה ז'ניירו 2016

במשחקים הפאראלימפיים ריו דה ז'ניירו (2016) התחרתה ישראל ב-11 ענפי ספורט: אופני יד, אתלטיקה, בוצ'ה, חתירה, טניס, טניס שולחן, כדורשער, קיאקים, קליעה, שחייה ושיט. בסיום המשחקים דורגה ישראל במקום 74 לאחר שזכתה בשלוש מדליות ארד. משחקים אלו היו המשחקים דלי ההישגים של נבחרת ישראלית והדרוג הנמוך ביותר של משלחת ישראלית מאז ייסוד המשחקים הפאראלימפיים בשנת 1960. במדליות הארד זכו החותרת מורן סמואל במקצה ל-1000 מטר בתוצאה של 5:17:46 דקות, הקלע דורון שזירי במקצה הירי שלושה מצבים ממרחק 50 מטרים בתוצאה של 437.5 נקודות והשחיינית ענבל פיזרו במשחה ל-200 מטר מעורב אישי בתוצאה של 3:38:20 דקות.